৪৮ ঘণ্টা আগেই বাড়ির সামনে দুষ্কৃতিদের দ্বারা আক্রান্ত হতে হয়েছিল মহম্মদ সামিকে। এবার ভার্চুয়াল জগতেও ‘হেনস্থা’র শিকার জাতীয় দলের তারকা পেসার। মঙ্গলবারেই সামির মেয়ে দু’বছরে পা রেখেছে। জন্মদিনে সামি নিজের ফেসবুক প্রোফাইলে মেয়ের ছবি পোস্ট করেছিলেন। ছবির ক্যাপশনে সামি লিখেছিলেন, ‘‘আমার রাজকন্যের দ্বিতীয় জন্মদিন সেলিব্রেশন।’’

এরপরেই ধর্মীয় মৌলবাদীরা রে রে করে তেড়ে আসেন সামির দিকে। অকথ্য ভাষায় গালিগালাজ করতে থাকেন জাতীয় দলের তারকা পেসারকে। তাদের দাবি, ‘ইসলাম ধর্মে জন্মদিন পালন করা মোটেই উচিত নয়’। পাশাপাশি ছবিতে সামির স্ত্রী যেভাবে হিজাব ছাড়াই ছবি তুলেছিলেন, তার-ও সমালোচনা করা হয়েছে।

এই পোস্ট ঘিরেই বিতর্ক। — ফেসবুক
 
 
এই বিষয়ে অন্যান্য খবর

স্ত্রীর সঙ্গে ছবি পোস্ট পাঠানের। প্রবল বিতর্কে তারকা ক্রিকেটার
‘মুসলমান হয়েও ভারতের হয়ে খেলছ কেন?’ এই প্রশ্নের জবাবে পাঠান যা বললেন, তা দুর্দান্ত
স্ত্রী-র পোশাক নিয়ে কুৎসিত অপমান, কড়া জবাব মহম্মদ শামির। কী বললেন?

এটাই প্রথমবার নয়, এর আগেও ধর্মীয় কট্টরপন্থীদের সমালোচনার শিকার হয়েছিলেন সামি। হিজাব না পড়ে থাকা অবস্থায় এর আগে স্ত্রীর ছবি সোশ্যাল নেটওয়ার্কিং সাইটসে পোস্ট করেছিলেন সামি। তারপরেই তীব্র সমালোচনার ধেয়ে এসেছিল তাঁর দিকে। তখন পালটা স্ত্রীর আরও একটি পোস্ট করে ধর্মীয় উগ্রপন্থীদের একহাত নিয়েছিলেন তিনি।

কট্টরপন্থীদের হুমকি। — ফেসবুক
সামি ছাড়াও একই কারণে ইরফান পাঠানও কট্টরপন্থীদের রোষে পড়েছেন, হিজাব পড়ে থাকা অবস্থাতেও মুখ না ঢাকায় ইরফানকে কার্যত সোশ্যাল মিডিয়ায় ধুয়ে ফেলা হয়েছে। সামি, ইরফানদের প্রতি কট্টরপন্থীদের মানসিকতাতেই পরিষ্কার, দেশে সত্যিই ‘অসহিষ্ণুতা’র পরিবেশ বিরাজমান।